12. august 2020

I medfør af § 37. stk.1 i forretningsorden for Inatsisartut fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. **Hvor langt er man nået med planlægningen af vejen mellem Kangerlussuaq og Sisimiut?**
2. **De planer der er iværksat af Qeqqata Kommunia med eksterne konsulenter, hvem er det der foretager undersøgelserne?**
3. **Hvornår færdiggøres de eksterne konsulenters undersøgelser?**
4. **Hvor langt er Qeqqata Kommunias og Naalakkersuisuts nedsatte udvalg om vejanlægget nået med sit arbejde?**
5. **Hvornår afleverer udvalget sine anbefalinger til de folkevalgte politikere?**
6. **Hvor langt er det af Naalakkersuisut og Forsvaret nedsatte udvalg omkring Kangerlussuaqs fremtid nået med sit arbejde?**
7. **Hvornår afleverer udvalget sine anbefalinger til de folkevalgte politikere?**

(Medlem af Inatsisartut, Anders Olsen, Siumut)

Begrundelse:

Der er på finansloven for 2020 afsat 5 mio kr. til planlægning af anlæggelse af en vej mellem Sisimiut og Kangerlussuaq og her er det er krav, at man forudsætter, at planlægningen skal undersøges grundigt af eksterne konsulenter. Da der nu er ved at være gået 8 måneder, må man have oplyst hvordan planlægningen går og hvem man har valgt som eksterne konsulenter til, at foretage undersøgelserne og hvornår man forventer undersøgelserne færdiggjort.